PAGE  
7
ועדת הכספים

19.12.2006


הכנסת השבע עשרה






נוסח לא מתוקן
מושב שני

פרוטוקול מס'

מישיבת ועדת הכספים

יום שלישי, כ"ח בכסלו התשס"ז (19 בדצמבר 2006), בשעה 14:00

ס ד ר    ה י ו ם

פרק ד', סעיפים 16, 17 (חוק שירות התעסוקה, חוק עובדים זרים)

מתוך הצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2007), התשס"ז-2006

נכחו:

חברי הוועדה:
יעקב ליצמן – היו"ר

אלחנן גלזר

אבשלום וילן

שי חרמש

דוד טל

ניסן סלומינסקי

ראובן ריבלין

מוזמנים:
מיכל פרג

- איגוד לשכות המסחר



עו"ד שלומי לויה

- איגוד לשכות המסחר



יאנה ברוייטמן

- איגוד לשכות המסחר



לילי נתיב

- איגוד לשכות המסחר



אברהם דניאל

- איגוד מגדלי הפרחים, איגוד לשכות המסחר



חנניה אזולאי

- איגוד מגדלי הפרחים, איגוד לשכות המסחר



דוד ברבי

- איגוד מגדלי הפרחים, איגוד לשכות המסחר



עו"ד חגית וינשטוק
- איגוד לשכות המסחר



עו"ד דוד זהבי

- איגוד לשכות המסחר



ליאורה פיין-הילר
- איגוד לשכות המסחר



חנן שני


- איגוד לשכות המסחר



מוטי שמש

- איגוד לשכות המסחר



בועז סופר

- משרד האוצר



שאול מרידור

- משרד האוצר



פנינה פרסטון

- פורום הארגונים למאבק באבטלה



ג'נט ארסיגה

- מטה מאבק הנכים בישראל



אהובה זלנברג

- יו"ר הוועדה לעובדים זרים, לשכת עורכי-הדין



ירון סלומון

- המחלקה להתיישבות, תנועת האיחוד החקלאי



טובה אבן חן

- ארגון לשכות פרטיות, עובדים זרים לסיעוד



עמיקם אבן חן

- ארגון לשכות פרטיות, עובדים זרים לסיעוד



גלעד ליבני

- מנכ"ל חברה לפיתוח, הוועדה החקלאית, מועצה 






  אזורית ערבה תיכונה



שייקה אורן

- נציג הוועדה החקלאית, מועצה אזורית, ערבה תיכונה



אברהם הראובני

- התאחדות האיכרים



מאיר יפרח

- מזכיר ארגון מגדלי הירקות



שמואל ריפמן

- מרכז המועצות האזוריות



גיל וידר


- מרכז המועצות האזוריות



אורה בר

- מרכז המועצות האזוריות



עו"ד סער פאונקר
- מרכז המועצות האזוריות



דודי קדוש

- מרכז המועצות האזוריות



חיים חבלין

- התאחדות חקלאי ישראל



אנה מלר

- התאחדות חקלאי ישראל

ייעוץ משפטי:
ג'ודי וסרמן

יועצת כלכלית:
סמדר אלחנני

מנהל הוועדה:
טמיר כהן

רשמה וערכה:
אהובה שרון – חבר המתרגמים בע"מ

פרק ד', סעיפים 16, 17 (חוק שירות התעסוקה, חוק עובדים זרים)

מתוך הצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2007), התשס"ז-2006

היו"ר יעקב ליצמן:


אני מחדש את ישיבת ועדת הכספים. אנחנו דנים בפרק ד', סעיפים 16 ו-17 (חוק שירות התעסוקה, חוק עובדים זרים).

שאול מרידור:


מטרת סעיפים 16 ו-17.

אבשלום וילן:


אדוני היושב-ראש, אתה סיכמת שהכול נדחה ליום ראשון. פה מופיע סעיף של 8.33 שכל חודש חקלאי צריך לשלם. סיכמנו שדוחים ליום ראשון. אתה מכניס את זה בדלת האחורית?

היו"ר יעקב ליצמן:


אתה יודע מה אני רוצה. נשמע מה שהוא אומר ואחר כך נחליט לגופו של הסעיף הבא. לא אמרתי לך לא, קודם נשמע אותו. יכול להיות שהוא ישכנע אותנו.

שאול מרידור:


מטרת הפרק הזה, פרק עובדים זרים, היא לעגן בחקיקה מספר שינויים שמתחייבים משינוי שיטת העסקה במגזר החקלאות והסיעוד. הממשלה גיבשה שני שינויים של העסקת העובדים הזרים, שונים בענף הסיעוד ובענף החקלאות. חלקם נבע מהחלטת בג"ץ שכולם מכירים בעניין הקבילה וחלקם נבע מהצורך למקד ולסדר את הענפים האלה כדי מצד אחד להגן על זכויות המעסיקים, בהקשר הזה חקלאים או סיעודיים.

קריאה:


הסיעודיים הם לא מעסיקים.

היו"ר יעקב ליצמן:


אם גברתי תפריע, זה לא יועיל לדיון. צריך לכבד גם את פקידי האוצר שרוצים להציג את האני מאמין שלהם. לאחר מכן אנחנו נציג את האני מאמין שלנו.

קריאה:


אני חושבת שאי-אפשר להתייחס כך לדברים כי זה לא אותו הדבר.

שאול מרידור:


אמרתי, להגן מצד אחד על האנשים הסיעודיים ועל החקלאים, ומן הצד השני על זכויות העובדים במערכת היחסים הזאת. כל זה תוך מימוש מדיניות הממשלה שאתם מכירים אותה ובועז דיבר עליה. בהקשר הזה ראוי לציין שבתחום הסיעוד לא מדובר על מכסה של העובדים החוקיים, לחלוטין לא, אלא מדובר על הסדרה של הענף בעיקר בהקשר למספר העובדים הזרים בישראל, על הקטנה של מספר העובדים הבלתי-חוקיים בישראל ולא החוקיים. אין בכלל נגיעה בנושא של מי זכאי לעובד זר, כי זה נקבע במבחן אחר בו צריך להגיע למספר נקודות. בצד של החקלאות מדובר על הסדרת הענף. שוב, העניין של המבחן נקבע בממשלה והוא בעצם לא שונה מהנהוג בשנה שעברה. ראוי לציין שההסדר הזה נעשה בשיתוף עם משרד החקלאות, גם בשיחות שונות עם החקלאות, ואושר בממשלה.

היו"ר יעקב ליצמן:


אתה צריך קודם כל לענות על שאלתו של חבר הכנסת אבשלום וילן, למה זה לא שייך לסעיף הקודם. אם כן, אני צריך לדחות את זה ליום ראשון.

שאול מרידור:


לגבי מה שאומר חבר הכנסת וילן. מדובר על אותו תשלום של 8 אחוזים ושליש מהשכר החודשי של העובד שמופרש לקרן לעובד, בדומה מאוד לבניין.

ג'ודי וסרמן:


ה-8 ושליש  לא מופיע בחוק.

שאול מרידור:


נכון.

ג'ודי  וסרמן:


אז לא צריך להכניס את זה. יש החלטת ממשלה מאוד ארוכה שבאה להסדיר ולשנות חלק מהסדרים הקיימים, ביניהם גם ה-8 ושליש שמופיע בהחלטת הממשלה. זה לא מופיע בהצעת החוק. לכן, אפשר לדון בזה, אבל זה לא מופיע בהצעת החוק.

היו"ר יעקב ליצמן:


לא הבנתי.

אבשלום וילן:


היא אמרה שיש החלטת ממשלה וכדי להפעיל את ההחלטה, צריך להיות הביטוי המשפטי ב-16 ו-17.

ג'ודי וסרמן:


הסעיף שמאשר להטיל את ה-8 ושליש קיים כבר בחקיקה וגם יש תקנות על שולחן ועדת העבודה והרווחה שטרם אושרו. בשלב הזה הן לא אושרו. זאת אומרת, החוק הזה לא נוגע לעניין הזה, הוא לא נותן סעיף מסמיך וגם לא קובע במפורש את ה-8 ושליש. יש החלטת ממשלה, זה בסדר או לא בסדר, על זה אתם תחליטו, אבל זה לא על השולחן הזה.

אבשלום וילן:


מה זה סעיף 17(1)?

היו"ר יעקב ליצמן:


אנחנו נשמע את שאול ואחר כך נחזור לזה.

שאול מרידור:


חבר הכנסת וילן, 8 ושליש בא בעצם לפי חוק עובדים זרים, חלק פיצויי פיטורים שמגיעים לעובד ממעסיקו בגין התקופה בה הוא הועסק. כפי שאתם יודעים, בענף החקלאות כולם מפוטרים בסוף התקופה כי התקופה המקסימאלית כאן היא כ-5 שנים. מאחר שאני מניח שכל החקלאים משלמים על-פי חוק פיצויי פיטורים, אין כאן שום תוספת עלות.

אבשלום  וילן:


עד היום זה לא שולם. אתה מעלה היום את ההיטל. יכול להיות שאתה צודק, יכול להיות שזה מה שאתם צריכים לעשות, אבל אל תבוא עם 10 אחוזים ולא עם 18 אחוזים.

שאול מרידור:


אם חקלאי לא מקיים את החוק לגבי חוקי עבודה, בין אם זה שכר מינימום ובין אם זה פיצויי פיטורים, אני לא חושב שזו עילה להסביר למה כאשר אני מטיל עליו לעשות את זה בשיטה אחרת, זה לא בסדר. לשלם פיצויי פיטורים, זה חלק מהחובות של המעסיק.

ראובן ריבלין:


אתה כופה עליו לפטר את העובד. הוא יכול  לומר שהוא בכלל לא רוצה לפטר אותו. אתה בא ואומר שמראש הוא קיבל אותו רק לחמש שנים. אני מבין כל מה שאתה אומר, אבל דבר אחד אני לא מבין, מדוע זה שייך לחוק ההסדרים.


אני שומר על כבוד הכנסת ואני אומר לך שיכול להיות שאתה צודק במאה אחוזים. יש כאן אפשרות, אפילו לא תיאורטית, שאני אתמוך בהצעת החוק למרות שתפקידי הוא להצביע נגד כל הצעת חוק בהיותי באופוזיציה. אבל יכול להיות שאני אתמוך כי זה לא עניין של אופוזיציה וקואליציה, אבל אני שואל אותך למה אתה מביא לי את זה בחוק ההסדרים. תפצל את זה, תבוא אליי בשבוע, נדון, נגמור את העניין, נצביע ונכריע.

אבשלום וילן:


יותר מזה. אחרי שלוש וחצי שנים של דיבורים, אי אפשר לשבת אתנו לפני כן? אנחנו אנשים אחראיים.  גמרנו הסדר מים לעשר שנים, שלוש שנים רבנו על זה, הלכנו נציגי החקלאים לריב עם כל חקלאי וחקלאי כדי להגיע להסדר. אי-אפשר לבוא ולדבר? צריך לעשות את זה במחטף? גמרנו את הסדר המים בהסכמות ובהבנות.

היו"ר יעקב ליצמן:


שתי החלטות. ראשית, היות שאני רואה שזה יותר כבד ממה שחשבתי, אנחנו נדחה את הדיון הזה ליום ראשון. שנית, אני אמנה את אבשלום וילן מהאופוזיציה ושי חרמש מהקואליציה שישבו עם הממשלה לראות את הסעיף הראשון בנושא המס. תשבו עם שאול ועם בועז ותראו אם עד יום ראשון אפשר להגיע להצעה מוסכמת.

ראובן ריבלין:


יש פה סקטורים אחרים. שלא תהיה אי-הבנה, כאילו אנחנו מסכימים על סקטורים אחרים שיעבירו לנו איזושהי החלטה. אם יש הסכמה בין האנשים להשאיר סטטוס-קוו או לשנות אותו כפי שהיה בעבר, שזה רק תיקון על-בסיס מדיניות מוסכמת.

היו"ר יעקב ליצמן:


זו ההחלטה.

ראובן ריבלין:


אין לי בעיה.

אבשלום וילן:


לפרוטוקול. כמו בהסדר המים, החקלאים מוכנים להגיע להסדר.

היו"ר יעקב ליצמן:


אתה מקלקל את ההחלטה שלי. אני החלטתי על שני חברי כנסת, אחד מהאופוזיציה ואחד מהקואליציה, שהם ישבו עם הממשלה עד יום ראשון, אז נקיים דיון ונראה מה אפשר לעשות.

ראובן ריבלין:


אין באמור לעיל כדי לפגוע בטענה הבסיסית והעיקרית האומרת שחוק זה צריך להביא אותו לפיצול לפי סעיף 121.

היו"ר יעקב ליצמן:


זה לא עומד בסתירה. אם נגיע להסכמה, תהיה הסכמה.

תודה רבה.

הישיבה ננעלה בשעה 15:30
